Georges Wohlfart

De Georges Wohlfart, gebuer den 13. Juli 1950 zu HelsemGebuertsannonce am Luxemburger Wort vum 14. Juli 1950, a gestuerwen den 13. Februar 2013 zu HousenDoudesannonce am Luxemburger Wort vum 15. Februar 2013"Georges Wohlfahrt ist tot." tageblatt.lu, 13. Februar 2013 18:00; Akt: 13.02.2013 19:25., war e Lëtzebuerger Politiker.

Hien huet zu Léck Medezin studéiert an huet sech 1980 zu Housen als Dokter etabléiert.

1984 ass hien am Walbezierk Norden, op der Lëscht vun der LSAP, als Deputéierten an d'Chamber gewielt, an 1989 erëmgewielt ginn. 1989 gouf e Staatssekretär fir Aussebezéiungen, Aussenhandel a Kooperatioun an der Regierung Santer-Poos II.

1994 erëmgewielt, gouf de Georges Wohlfart an der Regierung Santer-Poos III, a vun 1995 un an der Regierung Juncker-Poos, zousätzlech Staatssekretär fir Ëffentlech Aarbechten. No der Demissioun vum Johny Lahure, am Februar 1998, gouf hien a senger Plaz Gesondheetsminister an zousätzlech Minister fir Sport a Sporterzéiung.

1999 gouf en erëm an d'Chamber gewielt an ass Deputéierte bliwwe bis hie bei de Chamberwalen am Juni 2004 net méi zeréckgewielt gouf.Déi offiziell Resultater vun de Chamberwalen 2004

De Georges Wohlfart war vun 1996 bis 1998 President vun der Fédération du sport cycliste luxembourgeoisDirigenten Der FSCL von 1917 bis 2011 - Präsidenten, Bressler, Henri, Fernand Thill, 2011: Die Geschichte des Luxemburger Radsport. Band 2. Fahrer und Vereinigungen., Éditions Schortgen, ISBN 978 2 87953 115 1, S. 156 an 10 Joer laang Dokter beim Tour de Luxembourg.

Säi Papp war de Joseph Wohlfart.

 Gielercher 



 Kuckt och 
 Lëscht vun de lëtzebuergesche Regierungsmemberen

Kategorie:Gebuer 1950
Kategorie:Gestuerwen 2013
Kategorie:Lëtzebuergesch Deputéiert
Kategorie:Gesondheetsministere vu Lëtzebuerg
Kategorie:Lëtzebuergesch Dokteren
Kategorie:Grand-Officier de l'Ordre de Mérite du Grand-Duché de Luxembourg
Kategorie:Grand officier de l'ordre de mérite civil et militaire d'Adolphe de Nassau
Kategorie:Lëtzebuergesch Staatssekretären
Kategorie:Sportsministere vu Lëtzebuerg